S-946/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. desember 2016, á hendur G-kvk-þgf D-kvk-þgf G-kvk-þgf, kt. 000000-0000, Fannarfelli 2, Reykjavík, fyrir þjófnaði í Reykjavík árið 2016 með því að hafa:

föstudaginn 15. júlí í heimildarleysi farið inn í íbúð við Eskihlíð 11 og stolið þaðan jakka og lyklum.

þriðjudaginn 26. júlí brotist inn í íbúð við Þverholt 30 og stolið þaðan iPad ásamt hleðslutæki, Canon myndavél, handtösku með seðlaveski og lyklum.

þriðjudaginn 26. júlí í verslun Lyfju, Lágmúla 5, stolið leggings buxum, 5 sprautum og 5 sprautunálum, samtals að verðmæti kr. 2.910.

laugardaginn 30. júlí á veitingastaðnum Reykjavík Fish, Tryggvagötu 8, stolið bakpoka sem innihélt iPhone hleðslutæki og verkjatöflur.

föstudaginn 5. ágúst á Hlemmur Square Hotel, stolið ferðatösku og tekið úr henni sléttujárn.

laugardaginn 9. júlí, dælt eldsneyti á óþekkta bifreið hjá Atlantsolíu, Bústaðavegi 151, Reykjavík, með dælulykli í eigu J-kvk-ef M-kvk-ef J-kvk-ef, kt. 000000-0000, samtals að fjárhæð kr. 8.106.

laugardaginn 9. júlí, dælt eldsneyti á óþekkta bifreið hjá Atlantsolíu, Skemmuvegi 2-4, Kópavogi, með dælulykli í eigu J-kvk-ef M-kvk-ef J-kvk-ef, kt. 000000-0000, samtals að fjárhæð kr. 13.727.

sunnudaginn 10. júlí dælt eldsneyti á óþekkta bifreið hjá Atlantsolíu, Skemmuvegi 2-4, Kópavogi, með dælulykli í eigu J-kvk-ef M-kvk-ef J-kvk-ef, kt. 000000-0000, samtals að fjárhæð kr. 3.041.

mánudaginn 31. október í starfsmannaðstöðu dekkjaverkstæðis N1, Bíldshöfða, Reykjavík, stolið úlpu af gerðinni 66°Norður, seðlaveski sem í voru 4.500 kr. og ökuskírteini, lyklakippu sem á voru húslyklar, bíllyklar og bensínlyklar frá Atlantsolíu, Olís og Orkunni.

þriðjudaginn 1. nóvember í heimildarleysi ruðst inn í íbúð í Hraunbæ 101E og stolið þaðan snyrtiveski og trúlofunarhring.

aðfaranótt fimmtudagsins 3. nóvember á Bus Hostel, Skógarhlíð 10, stolið tösku og bíllyklum.

Er þetta talið varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar sem lög leyfa og þess að gæsluvarðhald ákærðu að fullri dagtölu komi til frádráttar. Þá krefst hann hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda, lögmanni bótakrefjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og varðar brot hennar við 1. mgr. 244. gr. almennra hegningarlaga nr. 19/1940.

Ákærða er fædd í janúar 1988. Hún á að baki nokkurn sakaferil sem nær aftur til ársins 2007. Hún hefur fjórum sinnum gengist undir lögreglustjórasátt og einu sinni undir viðurlagaákvörðun og átta sinnum hlotið dóm vegna brota gegn almennum hegningarlögum, umferðar- og fíkniefnalögum, síðast þann 9. júní sl. Með hliðsjón af framangreindu, greiðlegri játningu ákærðu og 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 5 mánuði. Gæsluvarðhald ákærðu frá 3. nóvember sl. kemur til frádráttar refsingu.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef hdl., 429.660 krónur, að meðtöldum virðisaukaskatti, en ekki leiddi annan kostnað af meðferð málsins.

Af hálfu ákæruvaldsins flutti málið H-kvk-nf S-kvk-nf P-kvk-nf aðstoðarsaksóknari.

B-kvk-nf B-kvk-nf héraðsdómari kveður upp þennan dóm.

D Ó M S O R Ð:

Ákærða, G-kvk-nf D-kvk-nf G-kvk-nf, sæti fangelsi í 5 mánuði. Gæsluvarðhald ákærðu frá 3. nóvember 2016 kemur til frádráttar refsingu.

Ákærða greiði málsvarnarþóknun skipaðs verjanda síns, G-kk-ef S-x-x R-kk-ef hdl., 429.660 krónur.

B-kvk-nf B-kvk-nf